|  |  | ### Hírlevél Új Könyvek 2025. március 5. |
| Új Könyvek Klubtagság! Évente 50.000 Ft-nál többet költesz könyvre? Szeretnéd még olcsóbban megvenni a könyveket? Akkor az Új Könyvek Klubtagságot Neked találtuk ki! Kattints a részletekért! |
| Nyakunkon a Nagy Változás... Egyesek szerint, ha meg akarjuk változtatni a világot, előbb porig kell égetnünk. Ezt a tételt igyekeznek igazolni a forradalom kohójában a Rombolók és az Égetők. Miután magukhoz ragadták a hatalmat, a gyárak szmogját a zavargások füstje szorítja ki, és mindenki kénytelen alávetni magát a nép bölcsességének. Brock polgártársnak már nincs vesztenivalója, ezért elhatározza, hogy egy új kor új hőse lesz. Savine polgártársnő pedig ezúttal nem a profit, hanem a túlélés érdekében veti be a tehetségét, mielőtt kikaparja magának a megváltást. Orso azon kapja magát, hogy amikor a feje tetejére fordul a világ, senki sem süllyed mélyebbre egy uralkodónál. A vérben úszó Északföldön eközben Rikke és gyenge lábakon álló Protektorátusa rádöbben, hogy fogynak a szövetségesei, ellenfele, Fekete Calder pedig már hadba hívta a csapatait, és a bosszút tervezgeti. A bankok elbuktak, az Uniót jelképező napot letépték, és a színfalak mögött a Takács könyörtelen tervének szálai lassan összefutnak... Szerezd be Az őrület kora fináléját, és élvezd minden sorát! "Ez a nagy lélegzetű fantasy gazdag, eseménydús cselekményével illőn zárja le a sorozatot." - Publishers Weekly "Abercrombie rajongói elégedettek lesznek ezzel a morálisan igencsak összetett lezárással." - Booklist Felnőtteknek ajánljuk! |
| Batman, az igazság lovagja és ősellensége, Joker elkeseredett harcot vív egymással Gotham utcáin. Ám egy sorsdöntő éjszakán minden megváltozik, amikor egy váratlan baleset jóvoltából Batman gyámoltalan kisbabává változik. Joker elszánta magát, hogy felneveli a gyermeket, hogy az idővel visszatérhessen Batmanként betöltött szerepéhez, de a gonosztevőt maga alá temeti a szülői lét. Harley Quinn szülői értekezleten. Bölcsődei mizéria. Az összerágcsált távirányító titokzatos esete. Készülj fel Joker meglehetősen ellenjavallt szülői módszereinek megismerésére! |
| Egy könyv a barátságról, amely arra tanítja a kicsiket, hogy a türelem, a gondoskodás és az összefogás mindig meghozza a gyümölcsét. Süti, a kisegér és Egres, a süni jó barátok, együtt sütnek finom kenyereket és süteményeket. Egy nap Süti kitalálja, milyen jó lenne egy kert, tele friss gyümölcsökkel. Egres örömmel veti bele magát a munkába, gondosan előkészíti a földet, ültet és öntöz, míg Süti csak szétszórja a magokat, remélve, hogy maguktól is nőnek. Ahogy telnek az évszakok, Egres kertje csodaszép lesz, míg Süti kertje alig hoz termést. A kisegér ekkor megérti, hogy a gondoskodással és kitartással végzett munka mindig meghozza az eredményét. Összefognak, együtt gondozzák a kertet, és végül bőséges termést aratnak - Süti pedig egy kedves kis meglepetéssel készül Egres számára! Süti, a kisegér kalandjairól az alábbi kötetben is olvashatsz: Süti, a kisegér igaz barátra lel Előkészületben: Süti, a kisegér és az új lakótársak |
| Finley McGowannek eltökélt szándéka, hogy az unokahúga, akit ő nevel, mindig érezze, hogy szeretik és elfogadják. Neki ugyanis elég keserves gyerekkora volt. Az édesanyja elhagyta két lányát, hogy sztár legyen, a nagyapja pedig, akire a nevelésük maradt, akkor fordított hátat nekik, amikor a legnagyobb szükségük lett volna rá. Finley a kaotikus gyerekkora óta keményen dolgozik, kötelességtudó, és betartja a szabályokat. Sloane, a nővére más utat választott. Nemrég visszatért a városba. Ugyanolyan gyönyörű és sebezhető, mint régen... és szeretné visszakapni a lányát, akit annak idején a húgára hagyott. Azt állítja, megváltozott, de Finley már túl sokszor csalódott ahhoz, hogy bízzon benne. De vajon tényleg Sloane függősége miatt nem mer megbocsátani, vagy attól fél, elveszíti azt, akit a legjobban szeret? Egy férfi segítségével, aki nagyon jól tudja, milyen zűrösek néha a családi viszonyok, Finley megtanulja, hogy öröm van a megbocsátásban, és béke az elengedésben... |
| Evie Cormac múltjának a rejtélye a felnőttkorárais rányomja a bélyegét. Gyermekként a rendőrök egy titkos szobában rejtőzve találtak rá egy olyan házban, ahol egy férfit halálra kínoztak. Fogvatartói és bántalmazói közül sokan elmenekültek az igazságszolgáltatás elől, ám Evie sosem felejtette el őket. Most, egy forró nyári napon a múlt újra magával ragadja a lányt, amikor végignézi, ahogy tizenhét menekült holttestét partra mossa a víz egy angliai strandon. Egyetlen túlélő van, egy tizenéves fiú, aki elmondja a rendőröknek, hogy a csónakjukat szándékosan süllyesztették el. A rendőrség Cyrus Haven pszichológust kéri fel a gyilkosságok hátterének kivizsgálására, ám a férfi azonnal rájön, hogy Evie-nek is köze van a tragédiához. A bűntény felderítésével végre megfejtheti a lány múltjának titkait. De vajon milyen gonosz erőt szabadít el? És ki fogja megfizetni az árát? "Robotham a feszültségkeltés mestere." - Stephen King "Vég nélkül tudnám olvasni Cyrus és Evie történetét." - Alex Harwood "Zseniális, lendületes történet. Ha ezt a könyvet elolvassa, garantálom, hogy a szerző remek és csodálatos krimijeinek egész sorát fedezi fel." - Stephen King "Egy okos és érzelmekkel teli krimi, amely egyszerre tárja fel a szívben rejtőző sötétséget és az emberi lélek ellenálló képességét." - Lisa Gardner "A Vihargyermek ismét bebizonyítja, hogy Robotham nemcsak a világ legjobb krimiírói közé tartozik, de kétségkívül maga a legjobb, ha olyan szereplőkről van szó, akiknek a fájdalmát átérezzük. A Vihargyermek nagyszerű olvasmány, fontos mondanivalóval." - Linwood Barclay "Egy lebilincselő krimi. Letehetetlen. Összetett szereplők, rengeteg csavar és fordulat, a Vihargyermektől elállt a lélegzetem. - Simon McCleave |
| Mit hoz a jövő? A múltjuk elől menekülve Elena és David Hill Las Vegasba költözik, hogy mindent elölről kezdjenek. Új név és személyiség várja őket, egy dolog azonban nem változott: ők lesznek a város legnagyobb droghálózatának vezetői. Látszólag ott folytatják, ahol abbahagyták, a régi döntéseiknek azonban ára van. Elena nehezen küzd meg az őt kísértő démonokkal, és ez a munkájára és a kapcsolatára is sötét árnyékot vet. Egy fiatal férfi reményt hoz az életébe, azt azonban nem is sejti, hogy ez a találkozás lesz egyben a végzete is... David igyekszik minden sérelmét magába fojtani, amelytől könnyen elveszítheti Elena bizalmát és szerelmét. Veszélyes játszmába kezd az orosz maffiával, hogy megmentse a szeretett nőt. Az ellenségnek azonban más tervei vannak velük. A többszörösen Aranykönyv díjra jelölt Baráth Viktória nagy sikerű A főnök-sorozatának éldekorált legújabb és egyben befejező részében összecsapnak a hullámok Elena és David feje fölött. Vajon sikerül kimenekülniük abból a csapdából, amelyet a sors állított nekik? "Imádom az írónő műveit!" - Faythe könyveskuckója |
| Arin Murphy-Hiscock fantasztikus, boszorkányos praktikákkal átszőtt spirituális útmutatóját tartod a kezedben. Az öngondoskodás és a mágia kéz a kézben járva segítenek önmagad legjobb verziójává válni, megtudhatod, hogyan tápláld testedet és lelkedet rituálék, varázslatok és a gyógynövények erejével. Az öngondoskodás mindannyiunk számára nélkülözhetetlen. A varázslatok, meditációk, mantrák és hatékony rituálék segítenek az egészséged megőrzésében, a stressz csökkentésében, abban, hogy búcsút ints a szomorúságnak, és engedd, hogy átjárjon az öröm és megéld a benned rejlő erőt. A kötet olyan varázslatos módszereket tartalmaz, mint például: - Rituálé a bűntudat elengedésére: Tanuld meg elengedni mindazt, ami fájdalmat okoz, dolgozd fel a kínzó emlékeket, a nehéz, negatív érzelmeket a könyvben szereplő terápiás rituálék alkalmazásával. - Varázslatok a stressz leküzdésére: A stressz és a szorongás uralása hatékonyabbá tesz minket. Megtanulhatjuk a stresszkezelő meditációs technikákkal jobban kezelni a feszültséggel teli helyzeteket. - Gyógyító ételek és gyógynövényteák: Az étkezés az egyik legalapvetőbb formája az önmagunkról való gondoskodásnak. Ismerd meg azokat az étel- és italrecepteket, melyek segítenek téged a testi és mentális egészség elérésében. - Légzésgyakorlatok és meditációk: Tudd meg, hogyan kapcsolódhatsz újra a természet gyógyító energiáihoz akár egy nyüzsgő város közepén is az érzékszerveidre épülő meditációsorozat segítségével. - Testvaj és fürdősók készítése: Készítsd el, és egy rituáléval áldd meg egyedi, elmédet megnyugtató és bőrödet selymessé varázsoló fürdősóidat és testvajadat. Fogadd életedbe az önmagadról való gondoskodás varázsát! Fedezd fel, hogyan kapcsolódhatsz újra önmagadhoz, és becsülheted meg lelki és érzelmi egészségedet. Fedezd fel azokat a tevékenységeket, amelyek kiegyensúlyozottá tesznek, feltöltenek, és próbáld ki a meditációkat, amelyek segítenek abban, hogy újra kapcsolatba tudj lépni önmagaddal. Engedd, hogy a kezedben tartott könyv elindítson a mentális és testi egészségedről való gondoskodás útján, a varázslat segítségével! |